બ્રહ્મ સમાજ દ્વારા વર્ષોની માંગણીનો કોઈ ઉકેલ ન આવતાં સમસ્ત બ્રહ્મ સમાજ ગુજરાત રાજય દ્વારા બ્રહ્મ સમાજ આયોગ આંદોલન સમિતિની રચના કરી જેમાં રાજયકક્ષાના મહામંત્રી યજ્ઞેશભાઈ દવે દ્વારા સરકારને બ્રહ્મ સમાજ વિકાસ આયોગની માંગણી હેતુસર આવેદન પત્ર આપવામાં આવ્યું હતું. તે માંગ સરકાર દ્વારા અસ્વીકૃત કરાતાં તે સમયે સરકાર વિરોધી આંદોલન મોકૂફ રાખવામાં આવેલ. પરંતુ ચૂંટણી પૂર્ણ થતાં તેમજ બ્રહ્મ વિકાસ માટેના આયોગની રચનાને લગતી કોઈ ગતિવિધી સરકાર દ્વારા ન થતાં હવે આંદોલનનું રણશીંગુ ફુંકવામાં આવ્યું છે. આ માટે તા.ર૬ મી જાન્યુઆરીએ સમસ્ત બ્રાહૃણો હજારોની સંખ્યામાં ગાંધી આશ્રમ, અમદાવાદ ખાતેથી બપોરે ર કલાકે ભેગા થઈ ગાંધીનગર ખાતે આવેલ સત્યાગ્રહ છાવણી ખાતે રેલી સ્વરૂપે કૂચ કરી બ્રહ્મ વિકાસ આયોગની માંગણી સાથે સરકારને આવેદન પત્ર આપવામાં આવશે.